বিএনপির টার্গেট কঠোর আন্দোলন :এদিকে দলীয় চেয়ারপারসন খালেদা জিয়ার মুক্তি ও নিরপেক্ষ সরকারের অধীনে নির্বাচনের দাবিতে কঠোর আন্দোলনের প্রস্তুতি চলছে বিএনপিতে। চলতি সেপ্টেম্বর মাসে দলকে পুরোপুরি সংগঠিত করার পাশাপাশি সরকারবিরোধী সব রাজনৈতিক দলকে একই প্ল্যাটফর্মে নিয়ে আসার প্রক্রিয়া শেষ করতে চাইছে দলটি। এসব কার্যক্রম শেষে নির্বাচনের তফসিল ঘোষণার আগে কিংবা পরপরই রাজপথে কঠোর আন্দোলনে যেতে চাইছে দলটি। আর এ আন্দোলন শুরুর জন্য মধ্য সেপ্টেম্বর কিংবা অক্টোবরকে নিজেদের ‘ভাগ্য নির্ধারণের মাস’ হিসেবে গণ্য করছেন বিএনপি নেতারা।